Sveila
Sveilas boro (angļu: Borough of Swale) ir nemetropoles distrikts ar boro statusu Kentas grāfistē Anglijā, Apvienotajā Karalistē. Izvietojies grāfistes ziemeļu daļā, robežojas austrumos ar Kenterberiju, dienvidos — ar Ešfordu un Meidstonu, rietumos — ar Medveju. Ziemeļos krastus apskalo Ziemeļjūras Temzas estuārs. Ceturto daļu distrikta teritorijas veido Šepijas sala. No Lielbritānijas krasta to atdala 0,1—1,3 km platais Sveila šaurums, kas devis nosaukumu distriktam. Distrikta lielākā apdzīvotā vieta un administratīvais centrs ir Sitingborna.